Σφοδρές αντιδράσεις είχαν προκαλέσει οι αναφορές του επισκόπου Μόρφου, Νεοφύτου πριν από λίγο καιρό σχετικά με την ομοφυλοφιλία, τις δολοφονίες του serial killer “Ορέστη” αλλά και μια σειρά απίστευτες θέσεις που επιστρέφουν σε εποχές Μεσαίωνα.

O επίσκοπος δεν βρέθηκε αντιμέτωπος μόνο με το κύμα αντιδράσεων της κοινής γνώμης στα social media σε Ελλάδα και Κύπρο αλλά και με την αντίδραση της Εκκλησίας της Κύπρου όπως και της ίδιας της κυβέρνησης. Το θέμα πήρε τεράστιες διαστάσεις με δημοσιεύματα μεγάλων ευρωπαϊκών ΜΜΕ που σοκαρισμένα παρουσίασαν όσα απίστευτα έλεγε.

Σε αντίδραση των αντιδράσεων 38 επιστήμονες υπογράφουν ανοιχτή επιστολή υπέρ του επισκόπου στην οποία όπως αναφέρουν τάσσονται στο πλευρό του επισκόπου Μόρφου, Νεοφύτου κάνοντας μάλιστα λόγο για “άδικη δίωξη”.

Το κείμενο της επιστολής όπως δημοσιεύθηκε και τα ονόματα των επιστημόνων που την υπογράφουν:

ΕΙΜΑΣΤΕ ΣΤΟ ΠΛΕΥΡΟ ΤΟΥ κ. Νεοφύτου, επισκόπου Μόρφου 19 Αυγούστου 2019

Βλέποντας την άδικη δίωξη του σεπτού Ιεράρχη της Ορθοδοξίας Μητροπολίτου Μόρφου κ.κ. Νεοφύτου, μαθητού των μεγάλων Αγίων Γερόντων των καιρών μας, αποφασίσαμε να πάρουμε θέση. Κατηγορούν τον Μητροπολίτη Μόρφου για ρατσισμό επειδή σε συγκέντρωση Χριστιανών είπε τα αυτονόητα, αυτά που πιστεύει η Εκκλησία και αυτά που παραδεχόταν η κοινωνία μας (σε Ελλάδα και Κύπρο) μέχρι πριν από λίγα χρόνια για την ‘κατά φύσιν’ και ‘παρά φύσιν’ σεξουαλική σχέση, για την ομοφυλοφιλία και για τις εκτρώσεις. Ο επίσκοπος Μόρφου έδωσε πιθανή επιστημονική εξήγηση της ομοφυλοφιλίας χωρίς να προσβάλει πρόσωπα. Για την Εκκλησία, όλα τα πρόσωπα είναι εικόνες Χριστού, άρα ιερά και αξιαγάπητα, η αμαρτία όμως δεν είναι αποδεκτή διότι καταστρέφει τον άνθρωπο. Ένας επίσκοπος ομιλεί με αγάπη στο ποίμνιό του, θέλοντας να το διαφυλάξει! Αυτό με κανένα τρόπο δεν συνιστά υποκίνηση των ακροατών σε μίσος ή σε βιαιοπραγία εις βάρος άλλων! Πού είδαν κάποιοι την «προσβολή», την «υποκίνηση μίσους», τον «ρατσισμό»; Παραδόξως, διώκεται ένας ιεράρχης που κηρύττει το λόγο της Ορθοδοξίας όπως συμβαίνει κατά τα τελευταία 2.000 έτη, αλλά δεν διώκονται εκείνοι που συστηματικά προσβάλλουν τα Θεία και το εθνικό σύμβολο με λόγια και πράξεις! Εάν ένας επίσκοπος διώκεται διότι μαρτυρεί την διδασκαλία της Εκκλησίας, τότε όλοι διωκόμεθα. Μήπως πίσω απ’ αυτήν την ανίερη, μαζική επίθεση, κρύβονται τελικά προθέσεις φίμωσης του Ιεράρχη και της Ορθοδοξίας γενικώτερα για ζητήματα πίστεως; Θεωρούμε ότι η ενορχηστρωμένη επίθεση κατά του Μόρφου θέλει να παρασύρει την Δικαιοσύνη της Κύπρου σε ποινικές διώξεις (ως εάν οι Εισαγγελείς να μην γνωρίζουν τη δουλειά τους), ώστε να τρομοκρατηθούν Ιεράρχες και πιστοί για να μην μιλούν τον λόγο του Θεού και των Πατέρων.

Οι κάτωθι υπογεγραμμένοι θεωρούμε αδικαιολόγητη και άδικη την επίθεση κατά του Μητροπολίτου Μόρφου κ.κ. Νεοφύτου. Η διατύπωση των θέσεών του αποτελεί όχι μόνο συνταγματικό του δικαίωμα αλλά και ηθική υποχρέωσή του προς τα πνευματικά του τέκνα. Θέλουμε να πιστεύουμε ότι ο Αρχηγός της Αστυνομίας της Κύπρου θα διαπιστώσει το αβάσιμο της κατηγορίας περί ενδεχόμενης διάπραξης ποινικού αδικήματος και ότι η Ιερά Σύνοδος της Εκκλησίας της Κύπρου αλλά και της Ελλάδος θα προβάλουν την διδασκαλία της Εκκλησίας περί ομοφυλοφιλίας όπως είναι διατυπωμένη στην Παλαιά και στην Καινή Διαθήκη (π.χ.: Προς Ρωμαίους 1, 26-32, Προς Κορινθίους Α’ 6, 9-11, Ιούδα, 7, Λευιτικόν Κ, 13) και στους λόγους των Αγίων Πατέρων και, βάσει αυτής, θα υπερασπίσουν τον Πανιερώτατο κ. Νεόφυτο.

Υπογραφές (κατ’ αλφαβητική σειρά)

Ανδρεάτος Αντώνιος, Καθηγητής Πληροφορικής Σχολής Ικάρων

Αντωνιάδης Ιωάννης, Δρ Φυσικής, εκπαιδευτικός, Θεσσαλονίκη

Αποστολάκης Μιχαήλ, Ιατρός Καρδιολόγος, Gloucester, UK

Βασιλειάδης Δαμιανός, εκπαιδευτής, συγγραφέας

Βιδάλης Μιχαήλ, Αρχιτέκτων, Δρ Αστικής Κοινωνιολογίας

Δενάζης Σπυρίδων, Αναπλ. Καθηγητής, Τμήμα Ηλεκτρολόγων Μηχανικών & Τεχνολογίας Υπολογιστών Πανεπιστημίου Πατρών

Δροσίτης Ιωάννης, Δρ Μηχανικός Υπολογιστών, Lead Platform Engineer at European Banking Authority, Paris, France

Ιεραπετρίτης Δημήτρης, Πάντειο Πανεπιστήμιο Κοινωνικών και Πολιτικών Επιστημών

Ιστσέν Δημοσθένης, Ιατρός Καρδιολόγος

Καρακατσάνης Κωνσταντῖνος, τ. Καθηγητής Πυρηνικῆς Ἰατρικῆς ΑΠΘ

Καψοκαβάδης Αλέξανδρος, Δρ Εθνομουσικολογίας, Μουσικός, Συνθέτης

Κοζυράκης Εὐμένιος, Πολιτικός Μηχανικός

Κουρούμαλης Ηλίας, Ομότιμος Καθηγητής Γαστρεντερολογίας Ιατρικής Σχολής Παν. Κρήτης

Lazaridis Anastasios, PhD, Prof Emeritus, Widener Univ, PA, USA

Lazaridis Christina, PhD, Chemist, USA

Μαυρίδης Σταύρος, Ιατρός παθολόγος

Μεταλληνός Δημήτριος, Δρ Ιστορίας Ιονίου Πανεπιστημίου

Μπακάλης Ναούμ, τέως Διευθυντής Ερευνών, Ινστιτούτο Θεωρητικής και Φυσικής Χημείας & άμισθος Επιστημονικός Συνεργάτης, Εθνικό Ίδρυμα Ερευνών

Νατσιός Δημήτριος, Δάσκαλος

Ντόκος Σωκράτης, Associate Professor of Biomedical Engineering, Sydney Australia Ντούλης Ανδρέας, Καθηγητής Βιολογίας, Πανεπιστήμιο Κρήτης

Οἰκονομάκος Ἐλευθέριος, Συνταξ. Μηχανολόγος-‘Ηλεκτρολόγος ΕΜΠ, PhD Univ. of Strathclyde

Παναγόπουλος Εμμανουήλ, Αμ. Επ. Καθηγητής Χειρ/κής ΕΚΠΑ, τ. Συντ/στής Δ/ντής ΕΣΥ, Νοσοκ. Ο Άγιος Σάββας

Παπαγιάννης Γρηγόριος, Καθηγητής Βυζαντινής Φιλολογίας ΔΠΘ

Παπαδόπουλος Νικόλαος, MD, PhD, FEBO, Ομότιμος Καθηγητής Ιατρικής ΑΠΘ

Παύλος Γεώργιος, τ. Αν. Καθ. φυσικής και φιλοσοφίας Πολυτεχνικής Σχολής ΔΠΘ Πελίδου Συγκλητή-Ερριέττα, Νευρολόγος, Επίκ. Καθηγήτρια Πανεπιστημίου Ιωαννίνων

Πετρουλέας Βασίλειος, Δρ Φυσικός, τ. δ/ντής ερευνών ΕΚΕΦΕ «Δημόκριτος» Poulinas Athanasios & Afroditi, Florida, USA Ρήγος Ευάγγελος, πλοίαρχος Ε.Ν. τ. Director Hellenism ΑΧΕΠΑ Αθηνών HJ-1, ΒΒΑ PACE Univ.

Ρουπακιά Σοφία, BSc, MA, Learning & Training Manager, London, UK

Σακαρίδης Χρῆστος, Υπ. Διδάκτωρ Ηλ. Μηχανικός & Μηχ. Υπολογιστών, Ομοσπονδιακό Πολυτεχνείο (ΕΤΗ) Ζυρίχης

Σταμπολιάδης Ηλίας, Δρ. Μηχανικός Μεταλλείων/ Μεταλλουργός, τ. Καθηγητής Πολυτεχνείου Κρήτης

Σχοινάς Ιωάννης, Οικονομολόγος & Θεολόγος

Σωτηρόπουλος Δημήτριος, Οδοντίατρος

Τσελεγγίδης Δημήτριος, τ. Καθηγητής Τμήματος Θεολογίας ΑΠΘ

Τσολάκη Μάγδα, Καθηγήτρια Νευρολογίας ΑΠΘ, Διευθύντρια Α΄ Νευρολογικής Κλινικής, Πρόεδρος της Πανελλήνιας Ομοσπονδίας Νόσου Alzheimer, Συντονίστρια του εργαστηρίου Νευροεκφυλιστικών Νοσημάτων (ΚΕΔΕΚ)

Χατζόπουλος Ιωάννης, Ομότιμος καθηγητής Πανεπιστημίου Αιγαίου

Είναι πραγματικά απορίας άξιο πώς βρέθηκαν τόσοι άνθρωποι με επιστημονική κατάρτιση και επάρκεια να υποστηρίξουν δημόσια τα σκοταδιστικά και ρατσιστικά κηρύγματα ενός ιερέα που χωρίζει τους ανθρώπους σε κατηγορίες με βάση τις ερωτικές προτιμήσεις τους και δικαιώνει έναν φονιά;

Read more at: https://parallaximag.gr/epikairotita/apistefti-epistoli-epistimonon-stirizoun-ton-episkopo-morfou-neofytou

2.219